Filológia

Filológia (z  = milovať; logos = slovo) je:
 pôvodne označenie pre záľubu v literatúre alebo vo vede, tiež označenie pre všestrannú učenosť spojenú s jazykom. 
 dnes:
 (nevedecká definícia) vedná disciplína, ktorá sa zaoberá všeobecne jazykom a jeho produktami; zahŕňa jazykovedu a náuku o literatúre
 (vedecká širšia) vedný odbor skúmajúci texty istého jazyka (z hľadiska jazyka, literárnych vlastností a kultúrnohistorického obsahu)
 (vedecká užšia) jazykovedná disciplína, ktorá skúma jazykové prejavy (príp. aj jazykové systémy), ale na ich interpretáciu využíva poznatky a postupy literárnej vedy, histórie, filozofie, etnografie a archeológie
 (nepresná) = jazykoveda (lingvistika)
 veda o národných jazykoch a literatúrach (tu najmä klasická filológia, slavistika, slovakistika, germanistika, orientalistika, anglistika atď., pozri nižšie)

Človek, ktorý sa zaoberá filológiou sa nazýva filológ alebo filologička.

Zhruba koncom 19. storočia a začiatkom 20. storočia sa filológia delila na:
 Filológiu v užšom zmysle (čistá filológia, ), teda "skúmanie subjektov kvôli slovám namiesto skúmania slov kvôli subjektom". Jej základnými disciplínami boli kritika a hermeneutika.
 Filológiu v širšom zmysle (reálna filológia, ), ktorá sa opiera o predpoklad, že každý autor je dieťaťom svojej doby, že vychádza z významového univerza jeho doby, bez dôkladnej znalosti ktorého nemožno plne porozumieť literárnym dielam. Reálna filológia preto integruje históriu, mytológiu, filozofiu, kozmológiu, topografiu a podobne.

Filológia položila základy európskeho literárnovedného bádania a lingvistiky.Slovník literární teorie. (red. Š. Vlašín) Praha, Čs. spisovatel 1977. 472 s. 

 Filológia - odvetvia/odbory 
 afrikanistika
 amerikanistika
 anglistika
 arabistika
 bohemistika
 bulharistika
 byzantská filológia
 latinská stredoveká filológia 
 germanistika
 hebraistika
  hungarológia
 hispanistika
 holandistika
 chorvatistika
 japonistika
 latinistika
 nordistika
 orientalistika
 polonistika
 romanistika
 rusistika
 slavistika
 slovakistika
 slovinistika
 srbistika
 ukrajinistika

 Referencie 

 Zdroje